Week van gebed 2022: Oordink en deurdink die Woord wanneer jy met God praat. - 'N GEMEENTE IN AFRIKA VIR DIE HELE WÊRELD
Week van gebed 2022: Oordink en deurdink die Woord wanneer jy met God praat.
Wie lei hierdie boodskap:
Dit gaan goed met die mens wat nie die raad van goddeloses volg nie, nie met sondaars omgaan en met ligsinniges saamspan nie, maar wat in die woord van die Here sy vreugde vind, dit dag en nag oordink. Hy is soos 'n boom wat by waterstrome geplant is, wat op die regte tyd vrugte dra en waarvan die blare nie verdroog nie. Hy is voorspoedig in alles wat hy aanpak.
PSALMS 1:1‭-‬3 AFR83
​Wanneer ons deur die Psalms lees, moet ons besef dat dit gesprekke met God is. Maar dis anders as gebed soos ek en jy daaraan gewoond geraak het. In ons gedagtes is gebed dikwels die lysie wat ek vir God gee om te hanteer. Dit is 'n groot probleem en verarm ons geestelike lewe. God is nie ons stuur jonge wat moet spring as ons iets vra nie. Ons sien dit so baie wanneer mense later hul ontnugtering met God deel. "EK het God so mooi gevra om my daardie werk te gee… en toe word ek oorgeslaan. Waar is God dan? Hoor Hy my? Dalk is ek net te sondig dat God na my sal luister!"
Gebed is om te deurdink wat God in verskillende tydgrepe van die geskiedenis met verskillende mense in verskillende kulture gedoen het. En natuurlik hoe hulle op die interaksie met God reageer het. En dan bring ek daardie kontak, binne konteks, na my eie tyd en konteks. Dit word dan die basis van my gesprekke met God.
Daar is 'n paar belangrike boustene wat ons in ag moet neem wanneer ons oor hierdie onderwerp gesels.
Ons moet die Bybel binne sy konteks lees. Dikwels ruk ons die Bybel verhaal uit sy tydgreep, uit sy kultuur en boelie dit totdat dit by ons manier van dink inpas. Die Westerse wêreld waarin ek en jy leef, is nie die Midde Oosterse wêreld van tot 5000 jaar gelede nie!
Lees en vra totdat jy verstaan wat die geskiedenis agtergrond van die teks is.
Vra jouself hoekom die skrywer dit geskryf het? En vir wie het hy dit geskryf? En hoe het daardie eerste luisteraars gedink en geleef?
Daarna moet jy 'n belangrike vraag vra: Is die gedagtes wat ek uit die teks lees, versoenbaar met die hele Bybel? Voorbeeld: As God vir Joshua se dat hulle die hele volk en hul diere moet uitwis… sal dit 'n lelike vergryp wees om te dink dat ons nou in ons tyd 'n sekere ras of kultuurgroep eenvoudig almal kan doodmaak. Daardie opdrag gaan veel meer oor die heilige en jaloerse God wat nie wil hê sy kinders moet verdeelde aandag hê wanneer hulle Hom aanbid nie. Daar was soveel afgode wat daardie volkere aanbid het. EN om hulle tussen hulle in te neem sou natuurlik daarop uitloop dat hul godsdienstige oortuiginge sou oorspoel na hulle manier van dink en doen. Neem nou maar die voorbeeld van die goue kalf wat n Egiptiese konsep was en die ramp aan die einde wat uitloop op die ballingskap… Julle het ander gode aangeneem!
Eers dan kan jy die brug begin slaan na wat se dit vir my in my omstandighede vandag?
Hier is hoe ek dit persoonlik doen:
Kies 'n Bybelboek en begin stelselmatig deur dit werk.
Maak seker van die agtergrond van die teks en hoe mense se denke en oortuiginge gewerk het daardie tyd. Dis deesdae makliker om dit te ontdek wanneer jy bybelboeke se konteks bestudeer en lees.
Lees die teks net eers en maak seker jy verstaan die woorde wat daar gebruik word.
Vra die vraag: Wie is God, wat word van God gese in hierdie gedeelte?
Vra diue vraag: Wie is die mens en wat word van sy natuur gesê?
Vra die vraag: wat wil God vir my se in hierdie gedeelte?
Vra die vraag: wat wil God hê moet ek doen in hierdie teks?
EK gebruik dikwels die stukkie gereedskap wat ek by dissipelskap ontdek het: Skryf neer wat jy dink God vir jou sal wil se uit die gedeelte. Begin met: "My kind… Skryf dan die boodskap asof God met jou praat oor die gedeelte neer.
Daarna begin ek my eie reaksie vir God neerskryf. Here, ek hoor dat U vir my wil se dat…. En daarna skryf ek neer hoe ek daaroor voel. My vrese, my vrae, my reserwes, waarvoor ek bereid is om my toe te wy. My keuse om God te gehoorsaam in hierdie saak.
Dit is 'n tydsame proses wat dalk oor 'n paar dae, selfs 'n week gedoen moet word. Dan kan jy die teks elke dag vir 7 dae lees, en by 'n lewens veranderende ding uitkom.
Om vinnige antwoorde of vinnige reaksies te kry.
Die gevoel dat God vir my iets gese het. Dit is dikwels subjektief.
Skryf elke week in een sin neer wat jy hoor dat God vir jou gesê het. Maak dit verstaanbaar en uitvoerbaar en meetbaar. Byvoorbeeld: Die Here het hierdie week vir my gesê dat ek voor Vrydag (datum) my minder moet bekommer oor (noem die saak). Ek gaan met (noem 'n naam van 'n vriend/ vertroueling) praat en hom/haar vertel van hierdie bekommernis en hom/ haar vra om my te vra en te herinner daaraan om hierdie denke uit my lewe te sit. Dan kan jy aan die einde van daardie week evalueer of jy dit kon regkry.